заеми или вземания) по неговата справедлива стойност с изменение в печалбата или загубата, то е задължено да оповести стойността на промяната в справедливата стойност на финансовия инструмент, която е свързана с промените в кредитния риск. Освен ако не съществува алтернативен метод, който по-достоверно да отразява тази стойност, предприятието е задължено да определи тази стойност като стойността на промяната в справедливата стойност на финансовия инструмент, която не е свързана с промените в пазарните условия, които повишават пазарния риск. Промените в пазарните условия, които повишават пазарния риск, включват промени в отправния лихвен процент, цени на стоки, валутния курс или ценови индекс или индекс на валутния курс. За договорите, които включват елемент на променлив капитал, промените в пазарните условия включват промените в представянето на вътрешен или външен инвестиционен фонд. В случай че единствените промени в пазарните условия, които имат отношение към даден финансов пасив, са промените в отправния лихвен процент, тази стойност може да бъде оценена по следния начин:
 а)
 Първо, образуванието изчислява вътрешната норма на възвращаемост на пасива в началото на отчетния период, като използва наблюдаваната пазарна цена на пасива, както и парични потоци на пасива съгласно сключени договори в началото на периода. От тази норма на възвращаемост то изважда отправния лихвен процент в началото на отчетния период, за да получи специфичен за инструмента компонент на вътрешната норма на възвращаемост.
 б)
 След това образуванието изчислява сегашната стойност на паричните потоци, свързани с пасива, като използва паричните потоци на пасива съгласно сключени договори в началото на отчетния период и дисконтов процент, равен на сумата от отправния лихвен процент в края на отчетния период и специфичния за инструмента компонент на вътрешната норма на възвращаемост в началото на периода, както е определен в буква а).
 в)
 Стойността, определена в буква б), се уточнява тогава по отношение на изплатени или получени парични средства в брой върху пасива през отчетния период и се увеличава, за да отрази нарастването в справедливата стойност, което се получава, тъй като паричните потоци по сключени договори се доближават с още един период към датата, на която трябва да постъпят.
 г)
 Разликата между наблюдаваната пазарна цена на пасива в края на отчетния период и стойността, определена в буква в), представлява промяната в справедливата стойност, която не е свързана с промените в отправния лихвен процент. Това е стойността, която се оповестява.
 Горният пример приема, че промените в справедливата стойност, които не произтичат от промени в кредитния риск на инструмента или от промени в лихвените равнища, не са съществени. Ако в горния пример инструментът съдържа внедрен дериватив, промяната в справедливата стойност на внедрения дериватив не трябва да се включва при определянето на стойността в параграф 94, буква з), i).
 Изменения към IFRS 1
 Първоначално приемане на Международните стандарти за финансова отчетност
 Параграфи 25А и 43А се изменят, както следва.
 Определяне на финансови инструменти, признати в предходни отчети
 25А. IAS 39 Финансови инструменти: Признаване и оценяване позволява даден финансов актив да бъде определен при първоначалното му признаване като актив на разположение за продажба или позволява даден финансов инструмент (при условие че отговаря на определени критерии) да